Diari Oficial de la Generalitat Valenciana


Sumari del DOGV 4448, del 26-02-2003 (2003/1941)

Notificació de la resolució del recurs d'alçada referència interna nº R-168/2002, a Fincas Javima, SL.
------------------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1941


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada referència interna nº R-168/2002, a Fincas Javima, SL. [2003/1941]
  
De conformitat amb el que establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Fincas Javima, SL, carrer Pintor Sorolla, 25 (46686 Moncada) la Resolució del Recurs d'Alçada amb el número de referència interna R-168/2002.
  
Resolució
  
Examinat el recurs d'alçada presentat per la mercantil Fincas Javima, SL, contra la resolució del Servici Territorial d'Arquitectura i Habitatge de València, en l'expedient VIVI/040501/183.
  
Antecedents de fet
  
Primer. La senyora Dolores Cruces Bermudo propietària de l'habitatge de protecció oficial situat a Torrent, carrer Gómez Ferrer núm.73-7a, va presentar un escrit de denúncia contra la promotora Fincas Javima, SL, davant del Servici Territorial d'Arquitectura i Habitatge de València per deficiències constructives en el citat immoble, i es va enviar un pèrit del dit organisme que va emetre el corresponent informe pericial, i es va acordar la incoació d'expedient sancionador amb trasllat del corresponent plec de càrrecs.
  
Segon. L'instructor de l'expedient sancionador va dictar la proposta de resolució en què entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 4.210 euros, així com l'orde de reparació de les deficiències constructives consistents a: ?Procedir a la reparació del lluït a punt de desprendre's en la connexió dels barandats del dormitori principal mitjançant picat dels lluïts, aplicació de bena de fibra de vidre ancorada a la rajola, nou lluït i repàs de pintura del parament.-.
  
Tercer. El cap del Servici Territorial d'Arquitectura i Habitatge va dictar resolució en què mantenint els fonaments de dret de la proposta, va acordar la imposició d'una sanció de 4.210 euros, així com l'orde de realització de les obres.
  
Quart. Contra la dita resolució interposa recurs d'alçada Fincas Javima, SL, amb les al·legacions que consten en este, i que es donen per reproduïdes en nom de la brevetat.
  
Fonaments de dret
  
Primer. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que establix el Decret 210/2001, de 18 de desembre, del Govern Valencià (DOGV núm. 4165 de 10 de gener).
  
Segon. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs.
  
Tercer. Presenta al·legacions la mercantil recurrent en què manifesta que ha efectuat les obres, i que ha firmat la conformitat amb estes la denunciant.
  
No obstant això, el dit escrit es referix al fet que s'han realitzat les obres, no a la conformitat amb estes, i és de data 26 de setembre de 2001, i s'ha efectuat posteriorment la inspecció en l'habitatge en data 3 de desembre de 2001, en l'informe de la qual el pèrit diu que: ?Les obres efectuades no han sigut efectives, i han aparegut fissures en el perímetre de les reparacions dutes a terme en el lluït.-.
  
De conformitat amb el que s'ha exposat més amunt, procedix la desestimació del recurs, i es confirma la resolució del Servici Territorial d'Arquitectura i Habitatge de València.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Fincas Javima, SL, contra la resolució del Servici Territorial d'Arquitectura i Habitatge de València, de data 9 d'abril de 2002, que queda confirmada.
  
Contra la present resolució que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.